CELEX: 32018R1843
Language: el
Date: 2018-11-23 00:00:00
Title: Εκτελεστικός κανονισμός (ΕΕ) 2018/1843 της Επιτροπής, της 23ης Νοεμβρίου 2018, για την τροποποίηση του εκτελεστικού κανονισμού (ΕΕ) 2015/2452 όσον αφορά το πεδίο εφαρμογής του υποδείγματος για τη δημοσιοποίηση των ασφαλίστρων, των αποζημιώσεων και των δαπανών ανά χώρα (Κείμενο που παρουσιάζει ενδιαφέρον για τον ΕΟΧ)

26.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 299/2
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1843 ΤΗΣ ΕΠΙΤΡΟΠΉΣ
         της 23ης Νοεμβρίου 2018
         για την τροποποίηση του εκτελεστικού κανονισμού (ΕΕ) 2015/2452 όσον αφορά το πεδίο εφαρμογής του υποδείγματος για τη δημοσιοποίηση των ασφαλίστρων, των αποζημιώσεων και των δαπανών ανά χώρα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (1), και ιδίως το άρθρο 56 και το άρθρο 256 παράγραφος 5,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2015/2452 της Επιτροπής (2) δεν ορίζει με επαρκή σαφήνεια τις προϋποθέσεις υπό τις οποίες οι ασφαλιστικές και αντασφαλιστικές επιχειρήσεις δεν υποχρεούνται να δημοσιοποιούν το υπόδειγμα που παρατίθεται στην ενότητα S.05.02. Προκειμένου να μπορούν οι ασφαλιστικές και αντασφαλιστικές επιχειρήσεις να καθορίζουν τις υποχρεώσεις τους με βεβαιότητα, οι γενικές παρατηρήσεις που παρατίθενται στην ενότητα S.05.02 του παραρτήματος II και του παραρτήματος III του εν λόγω κανονισμού θα πρέπει να αποσαφηνιστούν εν προκειμένω.
                  
               
                     (2)
                  
                  
                     Επομένως, ο εκτελεστικός κανονισμός (ΕΕ) 2015/2452 θα πρέπει να τροποποιηθεί αναλόγως.
                  
               
                     (3)
                  
                  
                     Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Ασφαλίσεων και Επαγγελματικών Συντάξεων στην Επιτροπή.
                  
               
                     (4)
                  
                  
                     Η Ευρωπαϊκή Αρχή Ασφαλίσεων και Επαγγελματικών Συντάξεων διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα συναφή κόστη και τις ωφέλειες και ζήτησε τη γνώμη της ομάδας συμφεροντούχων ασφαλίσεων και αντασφαλίσεων, που έχει συσταθεί σύμφωνα με το άρθρο 37 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (3),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα II και ΙΙΙ του εκτελεστικού κανονισμού (ΕΕ) 2015/2452 τροποποιούνται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Νοεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 335 της 17.12.2009, σ. 1.
         
            (2)  Εκτελεστικός κανονισμός (ΕΕ) 2015/2452 της Επιτροπής, της 2ας Δεκεμβρίου 2015, για τον καθορισμό εκτελεστικών τεχνικών προτύπων σε σχέση με τις διαδικασίες, τους μορφότυπους και τα υποδείγματα της έκθεσης φερεγγυότητας και χρηματοοικονομικής κατάστασης σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου (ΕΕ L 347 της 31.12.2015, σ. 1285).
         
            (3)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).
      
      
         
            ΠΑΡΑΡΤΗΜΑ
            
               1)   
               Στο παράρτημα II του εκτελεστικού κανονισμού (ΕΕ) 2015/2452, στην ενότητα S.05.02 — Ασφάλιστρα, αποζημιώσεις και δαπάνες ανά χώρα, υπό τον τίτλο «Γενικές παρατηρήσεις», το πρώτο εδάφιο αντικαθίσταται από το ακόλουθο κείμενο:
               «Η παρούσα ενότητα αφορά την ετήσια δημοσιοποίηση πληροφοριών για μεμονωμένες οντότητες. Οι ασφαλιστικές και αντασφαλιστικές επιχειρήσεις δεν υποχρεούνται να δημοσιοποιούν το υπόδειγμα S.05.02.01 του παραρτήματος I, όταν η χώρα καταγωγής αντιπροσωπεύει το 90 % κατ' ελάχιστον των συνολικών μεικτών εγγεγραμμένων ασφαλίστρων.».
            
            
               2)   
               Στο παράρτημα III του εκτελεστικού κανονισμού (ΕΕ) 2015/2452, στην ενότητα S.05.02. — Ασφάλιστρα, αποζημιώσεις και δαπάνες ανά χώρα, υπό τον τίτλο «Γενικές παρατηρήσεις», το πρώτο εδάφιο αντικαθίσταται από το ακόλουθο κείμενο:
               «Η παρούσα ενότητα αφορά την ετήσια δημοσιοποίηση πληροφοριών για ομίλους. Οι συμμετέχουσες ασφαλιστικές και αντασφαλιστικές επιχειρήσεις, οι ασφαλιστικές εταιρείες χαρτοφυλακίου ή οι εταιρείες χρηματοπιστωτικών συμμετοχών δεν υποχρεούνται να δημοσιοποιούν το υπόδειγμα S.05.02.01 του παραρτήματος I, όταν η χώρα καταγωγής αντιπροσωπεύει το 90 % κατ' ελάχιστον των συνολικών μεικτών εγγεγραμμένων ασφαλίστρων.».